
Kazáncsere vagy hőszigetelés? A klímaváltozás és költségcsökkentés kérdései a lakásfelújításban.

Kulcsszavak: Kazáncsere;energiahatékonyság;hőszigetelés;klímaváltozás
Az épületgépész szakmának nem csak az emberi komfortigényeket kell kielégíteni, hanem azt energiatakarékosan és költséghatékonyan is kell megtennie. Kutatásunk során megvizsgáltuk, hogy hogyan alakul a fűtési hőigény különböző energiahatékonysági felújítások figyelembevételével. Tanulmányoztuk a klímaváltozást Magyarországon a múlt adatai alapján, valamint globális és regionális klíma modellek segítségével, melyekkel megállapítások és következtetések vonhatóak le az éghajlati klíma változására. A hőmérséklet változások ésenergetikai felújítások alapján vizsgáltuk a hagyományos és kondenzációs kazánokrészterhelési kihasználási fokának alakulását, a hőmérsékletváltozás miatt megváltozó kazánterhelés függvényében. A munkában megállapításra kerül, hogy egy beruházó, milyen technikai és anyagi ráfordítással képes elérni a legjobb energetikai javulást a választott alap épületünk esetében.



